[{"text_idx": "#000002", "text": "Garbi izan dut beti baserritik bizitzea nahi nuela. Salgai zeuden baserriak begira nenbilela izan nuen Gaztainaditxuloren berri. Bertara etorri, ikusi eta erostea erabaki nuen. Pixkanaka hasi nintzen."}, {"text_idx": "#000003", "text": "Noiz hasi zinen gazta egiten?\nAurretik etxean gazta egiten bagenuen ere, 2009an egin nintzen Idiazabal Jatorri Izendapeneko eta Artzai Gaztako kide. Orduan hasi nintzen modu profesionalean, nolabait esatearren."}, {"text_idx": "#000004", "text": "Urte askoan lantegiko lana eta baserrikoa uztartu behar izan dituzu.\nHamalau bat urtez aritu naiz lantegi batean lanean, eta orain urte eta erdi inguru utzi nuen erabat. Lantegiak asko lagundu dit hasierako urteetan, egin beharreko inbertsioak handiak baitira."}, {"text_idx": "#000006", "text": "Ardietatik bizi zara gaur egun?\nBai, gazta salmentatik batez ere, arkumeak ere hazten ditugu. Baratzea etxeko kontsumorako daukagu, nahiz eta dagoenean hortik ere saltzen dugun zerbait."}]